130 
da za to’ još nije teren dovoljno pripravljen. Možda bi se sada 
preporučio ponovni pokus. 
Opažalo se u svemu 95 sati u 56 dana — broj razmjerno 
malen. On se tumači neobično nepogodnim vremenom u prošloj 
godini. 
Objekti su opažanja bili: Sunce, Mjesec, Merkur, Venus, Mars, 
Jupiter i Saturn, komet Danielov i Halleyev a iz svijeta nekretnica 
ponajvažnija dvostruka sunca, hrpe sunaca i svemirske maglice. Na 
ta je opažanja u svemu došlo 540 osoba, među njima 73 člana, 
150 nečlanova i 317 učenika. Prema prvim je godinama posjet 
zvjezdarnice pao, no prema godini 1908. porasao je opet za 100 
posjetnika. To dokazuje, da je u našoj inteligenciji interes za ču- 
desa neba trajan i prema prilikama dosta » živ. Mogao bi biti življi 
u krugu srednjoškolske mladeži. 
Završujući po šesti put u ovoj svečanoj zgodi svoje izvje- 
šćivanje o mladom i nježnom našem naučnom institutu, koji veoma 
mnogo zavisi o dobroj volji, zahvaljujem se svima, koji su ga u 
ovoj godini pomagali, navlastito suradnicima, a preporučujem ga u 
prvom redu, gospodo članovi, najživlje Vašoj djelotvornoj ljubavi, 
Vašemu zagovoru i Vašoj pomoći. Kao što svaki institut ove vrsti 
u zemlji, koja nije velika ni bogata ni duševnim ni materijalnim 
kapitalom mora da ide s početka polagano preko trnja, tako ide 
i naš — per aspera, ali se s Vašom pomoću nada da će ipak 
doći rare an 
* * 
* 
Zatim čita predstojnik »Hrv. ornitološke centrale« prof. dr. 
E. Rössler slijedeći izvještaj : 
Slavna skupštino ! 
I deveta godina opstanka ovoga zavoda pokazuje opet, da 
se on može punim pravom uz bok staviti sličnim zavodima drugih 
zemalja, kako to općenito priznaju i ističu strani stručnjaci u svojim 
referatima o njegovom radu. Zahvaliti to ima bez sumnje u velike 
revnim svojim motriteljima, koji pokazuju za selidbu ptica veliko 
zanimanje, te ga zato izdašno snabdjevaju sa selidbenim materijalom, 
koji u svojim motrenjima za zavod sakupljaju. Tih motritelja bilo 
je u proljeću 523, koji su motrili na 389 mjesta, a u jeseni 254 
na 212 mjesta. I ove godine opet možemo konstatovati veće širenje 
